text: VENERELLUS: Un ple llarg a on el Govern venç però no convenç
  Un ple llarg a on el Govern venç però no convenç
  Ple ordinari del mes d'octubre, el més llarg de la legislatura, 6 hores i mitja de debat intens.
  Un ple a on el govern va presentar la seva proposta d'ordenances on bàsicament inclou un increment del 10% de la taxa de la brossa i activa el recàrrec de l'IBI dels grans tenidors. Unes modificacions en les ordenances en les que preveu obtenir uns 600.000 € addicionals d'ingressos imprescindibles per fer front al augment de la despesa pels sous d'un govern amb 9 regidors a temps complert i amb la nova figura dels càrrecs de confiança del que fa unes setmanes ja tenim el primer nomenament (el núm. 3 de CS a les llistes electorals). Ja saps si no guanyes el teu lloc a les urnes, no et preocupis et donen un càrrec amb un cost de gairebé 50.000 € (si incloem la seguretat social).
  El nostre grup va presentar una proposta alternativa d'ordenances amb la modificació de 7 d'elles. Les més destacables:
  Rebaixa IBI per compensar parcialment la pujada encoberta del 2019
  Bonificacions a Locals Comercials
  Bonificacions per Estalvi Energètic
  Rebaixa del preu del parking de la Plaça Pep Jai.
  Increment de la taxa de vivendes d'ús turístic
  El govern va rebutjar completament la proposta tot i dir que hi havien moltes de les mesures que figuraven en la nostra proposta que els hi podien agradar. Això si cap intent per poder seure en una taula per poder discutir-les.
  Tanmateix el nostre grup va presentar juntament amb la resta de l'oposició una moció a favor de l'amnistia dels presos polítics i el dret d'autodeterminació. Amb un empat en la votació, el vot de qualitat de l'alcalde va fer que la moció fos rebutjada.
  També la darrera moció de suport a la plataforma Sos Penedès en la lluita contra el polígon Sant Marçal-Can Vies, va ser rebutjada gràcies de nou al vot de qualitat de l'alcalde (una fórmula que va permetre rebutjar fins a 3 mocions presentades). Utilitzar aquesta prerrogativa de forma recurrent demostra el grau de diàleg que manté aquest govern.
  Destacar que varen donar suport sobretot a la moció de Primàries, a partir d'una proposta de la Xarxa Vendrellenca, sobre la instal·lació d'una estació de bombeig feta a la Plaça de les Palmeres a Sant Salvadofa fa gairebé 12 anys amb uns cost de 2,4 Milions € i que mai ha funcionat, i sense que els succesius governs municipals hagin fet res per evitar-ho. El comentari de l'alcalde dient que vol mirar endavant i no vol buscar responsables del que va passar i fent indirectament responsable en part a l'anterior regidor de platges, un trànsfuga que el govern del PSC va protegir en el seu govern, demostrar clarament que en aquest cas va perdre de forma notable els papers.
  No vull acabar, sense mostrar la meva decepció personal cap a la nova representant de l'AVP, aquells que venien a canviar-ho tot, però que en el Ple d'avui ha aprovat una pujada del 10% de la taxa de la brossa, ha rebutjat rebaixes en l'IBI i en bonificacions pels locals comercials del Francàs, Coma-ruga i Sant Salvador, que diu que vol mantenir les ISO i les Banderes Blaves (en contra del que establia el seu propi programa electoral), i a més que tot i treballar al 100% de la jornada diu que necessitarà 6 mesos per determinar en que consisteix la seva regidoria de Cohessió Territorial. Quina oportunitat perduda per revertir les coses.